Jaungulbenes muiža

thumb|200px|Jaungulbenes pils mūsdienās.
thumb|200px|Jaungulbenes muiža Gulbenes draudzes novada kartē (no ''Wegekarte des Walkschen Kreises mit den Kirchspiels- und Gutsgrenzen'', 1904).
thumb|200px|Jaungulbenes muižas rietumu daļa (papildināta 1866. gada karte).
thumb|200px|Jaungulbenes muižas austrumu daļa (papildināta 1866. gada karte).
**Jaungulbenes pils** () ir Tjudoru neogotikas stilā celta muižas kungu māja Jaungulbenē, kas vēlāk atkārtoti pārbūvēta. Līdz 1920. gada agrārajai reformai muiža bija Tranzē-Rozeneku dzimtas īpašumā.

Pils teritorija ir pieeja apskatei.

## Vēsture

Pirmo muižu sāka celt Otto Vilhelma Leopolda fon Tranzē (1806-1879) apmēram ap 1850. gadu un tolaik  tā bija tikai puse no tagadējās pils. Tā sākotnēji bijusi celta Tjudoru neogotiskajā stilā. 1878. gadā to savā īpašumā ieguva Otto fon Tranzē-Rozeneka jaunākais dēls Pauls fon Tranzē-Rozeneks (1853.-1928.) Tai pašā vai 1879. gadā Pauls licis pilij piebūvēt otru spārnu. Līdz pat mūsdienām torņa fasādē redzams īpašnieku fon Tranzē-Rozeneku ģerbonis.  
19. gadsimta otrajā pusē pie pils uzbūvēja plašu saimniecības ēku kompleksu, kurš ir saglabājies līdz pat mūsdienām: tajā  ir staļļi, kūtis, pienotava, kalpu veikals, krogs, brūzis,  kalēja māja u.c. Pie pils izveidoja 39 hektārus lielu ainavu parku ar romantisma laika pieminekļiem. Līdz mūsdienām saglabājušies Velna vārti ar mākslīgām pilsdrupām (1889). Vārtu vērtnes bijušas rotātas ar figurāliem veidojumiem.

Pauls fon Tranzē-Rozeneks, kurš bija Rīgas Mākslas biedrības biedrs, Jaungulbenes pilī iekārtoja bagātīgu Vīnes un Minhenes gleznošanas skolas gleznu, kā arī skulptūru, grafikas, mēbeļu u.c. mākslinieciski vērtīgu priekšmetu kolekciju. Ap 1900. gadu pils rietumu galā uzcēla piebūvi smagnējā romāņu stilā, bet ap 1903. gadu pabeidza austrumu spārna piebūvi, likvidējot gotikas elementus. 1904. gadā Pauls fon Tranzē-Rozeneks muižas parkā uzcēla laukakmeņu kapelu savas mirušās sievas Adas piemiņai (tagad Jaungulbenes evaņģēliski luteriskā baznīca).
1907. gadā pils kreisajā spārnā uzcēla torni, pēc Mēdlingera projekta 1914. gadā pārbūvēja pils labo spārnu.  Pēc 1905. gada revolūcijas viņš šo kolekciju pakāpeniski pārveda uz sev piederošo namu Aleksandra bulvārī 3a (tagad Brīvības bulvārī 32) Rīgā, 1908. gadā lielu daļu atdāvināja Rīgas Pilsētas muzejam (tagad gleznas atrodas mākslas muzejā "Rīgas birža").
20. gadsimta sākumā Tranzē-Rozeneku ģimene aizrāvās ar autosportu. Muižas īpašnieks un visi trīs viņa dēli piedalījās lielkņazienes Viktorijas trofejas autosacīkstēs. Ģimenei piederēja vismaz deviņas automašīnas, tostarp *Benz 14/30HP Runabout* un *Mercedes 14/30HP Limousine Landaulet*. 

Pēc 1920. gada zemes reformas Jaungulbenes muiža ar Jauno, Silto, Dronenieku, Stukmaņu, Līgo, Bērziņu, Madernieku, Cīrabiržu, Abravas, Gulbīša, Liedeskalna un Siladzirnavu pusmuižām tika sadalīta 511 vienībās (no tām 167 bija rentes mājas) 12 246,28 ha kopplatībā. Jaungulbenes pils izmantota kā selekcijas stacija, vēlāk kā mājturības skola.

1927. gadā muižas pilī iekārtoja lauksaimniecības skolu, ko 1990. gados pārcēla uz jaunām ēkām. 2006. gadā Jaungulbenes pagasta pašvaldība pili esot pārdevusi, tā pēc īpašnieku maiņām pieder Krievijas privātpersonu īpašumā esošai, 2006. gadā dibinātai SIA *Jaungulbenes pils* un ilgstoši netika remontēta. Uz 2019. gadu ēkā ar būvatļauju bija veikti konservācijas, kā arī jumta un fasādes atjaunošanas darbi. 2024. gadā pils tika atkal izlikta pārdošanā par 350 tūkstošiem eiro. Pašreizējā SIA “Jaungulbenes pils” īpašniece ir Jeļena Kacenelsone, un SIA kapitāldaļas ir ieķīlātas.

## Atsauces

## Muižas attēli


Attēls:Jaungulbene Manor, 2013, 2.jpg|Pils heraldiskā lauva
Attēls:Jaungulbene Manor, 2013, 4.jpg|Pils iebraucamie vārti
Attēls:Jaungulbene manor (3).jpg|Bitītes tornis, saukts arī par ūdens torni
Attēls:Jaungulbene mõis 17.JPG|Tuvāko kalpu mājas
Attēls:Jaungulbene mõis 19.JPG|Pils staļļi
Attēls:Jaungulbene mõis 12.JPG|Pils tornī redzams dzimtas ģerbonis
Attēls:Jaungulbene mõis 03.JPG|Bitītes mājiņa
Attēls:Jaungulbene mõis 07.JPG|Bibliotēka
Attēls:Jaungulbene mõis 08.JPG|Tilts pāri dīķim
Attēls:Dižozoli .jpg|Dižozoli Jaungulbenes parkā 
Attēls:Bijušais poniju stallis, tagad Jaungulbenes TIC muzejs.jpg|Jaungulbenes TIC muzejs bijušajā poniju stallī 


## Seni attēli

Jaungulbenes muiža 3.jpg|Parādes puse (pēc 1903. gada pārbūves)
Jaungulbenes muiža 1.jpg|Parka puse (pirms pārbūves, ap 1900) 
Jaungulbenes muiža.JPG|Pirms pārbūves
Jaungulbenes muiža 2.jpg|Parka puse (pēc 1903. gada pārbūves)
Jaungulbenes muiža 4.jpg|Parka puse (pēc 1914. gada pārbūves)
Jaungulbenes muiža 5.jpg|Parka puse (pēc 1914. gada pārbūves)
Jaungulbenes_pils_interjers.jpg|Jaungulbenes muižas interjers (20. gadsimta sākums)
Jaungulbenes muižas interjers.jpg|Jaungulbenes muižas interjers
Jaungulbenes muižas interjers pēc 1900.jpeg|Jaungulbenes muižas interjers
Jaungulbenes muižas pils ēdamzāle.jpg|Jaungulbenes muižas pils ēdamzāle
Jaungulbenes muiža 6.jpg|Pils interjers (krāsns un durvis)
Jaungulbenes muiža 7.jpg|Pils interjers (bibliotēka)